ai4bharat/Pralekha huggingface dataset:
सूचना और प्रसारण मंत्रालय
85 साल की उम्र में भी शांताबाई सड़कों पर प्रदर्शन करती हैं और डोंबारी समुदाय की विरासत को संरक्षित रखने में अपना योगदान करती हैं: निर्देशक प्रतीक गुप्ता
"मैं डोंबारी समुदाय की सरलता और उनकी निर्भीकता को सबके सामने लाने के लिए दृढ़ संकल्प था"
“हमारी फिल्म शांताबाई सड़क पर करतब दिखाने वाली एक कलाकार शांताबाई पवार की जीवन यात्रा को दर्शाती है। जिन्होंने 85 साल की उम्र में भी प्रदर्शन करना जारी रखा है और इस तरह से वे महाराष्ट्र में डोंबारी समुदाय की विरासत को संरक्षित रखने में अपना योगदान देती हैं। यह एक लुप्त होती हुई कला पर बनी एक डॉक्यूमेंट्री फिल्म है, जिसमें मुख्य चरित्र का किरदार निभाने वाली शांताबाई अपने वास्तविक जीवन में भी यही कार्य करके अपना जीवन यापन करती हैं। निर्देशक प्रतीक गुप्ता ने गोवा में चल रहे 51वें भारतीय अंतर्राष्ट्रीय फिल्म महोत्सव  में आज 22 जनवरी 2021 को एक संवाददाता सम्मेलन को संबोधित करते हुए यह बात कही। फिल्म एंड टेलीविजन इंस्टीट्यूट ऑफ इंडिया द्वारा निर्मित विशिष्ट व्यक्ति-विषयक इस फिल्म को 51वें फिल्मोत्सव के भारतीय पैनोरमा के गैर फीचर फिल्म खंड में प्रदर्शित किया गया है।
डोंबारी समुदाय सड़क पर दिखाए जाने वाले खेल और तमाशे के लिए जाना जाता है जैसे कि सड़क पर करतब करना, रस्सियों पर चलना तथा जोखिम भरी कालाबाज़ी दिखाना। डोंबारी समुदाय के लोग भारत भर में फैले हुए हैं। उन्हें कोंकण में भोरपी तथा सतारा और सांगली जैसे जिलों में गोपाल एवं पश्चिमी महाराष्ट्र में डोंबारी कहा जाता है।
निर्देशक गुप्ता ने शांताबाई के वास्तविक जीवन के संघर्षों पर प्रकाश डाला है, फिल्म के माध्यम से शांताबाई ने स्वयं के परिप्रेक्ष्य में इस कहानी को कैमरा के सामने दर्शाया है: “अपने परिवार का पालन-पोषण करने के लिए, शांताबाई सड़कों पर खेल - तमाशा दिखाती हैं और रस्सी पर भी चलती हैं, जो कभी-कभी बेहद खतरनाक और जोखिम भरा हो जाता है।”
निर्देशक गुप्ता डोंबारी समुदाय की सरलता और निर्भीकता को सबके सामने लाना चाहते थे। उन्होंने बताया कि, “हालांकि डोंबारी समुदाय के लोग अक्सर सड़कों पर रहते हैं और खानाबदोश होते हैं, लेकिन वे निर्भीक तथा बहुत सरल हैं। मेरे पास एक अद्भुत टीम थी। पहले तो किसी को इस बात पर भरोसा नहीं हुआ, लेकिन मैं इस समुदाय की सरल व्यक्तित्व और उनके साहस को बाहर लाने के लिए दृढ़ निश्चय था। "
निर्देशक ने बताया कि, उनकी टीम ने यह सुनिश्चित करने का विशेष ध्यान रखा कि दृश्यों को स्वाभाविक रूप से ही कैप्चर किया जाए। फिल्म की शूटिंग के दौरान डोंबारी समुदाय को सहज बनाने के लिए सभी प्रयास किए गये। श्री गुप्ता ने बताया कि, समुदाय के लोगों में कैमरे के सामने आने की झिझक को दूर करने के लिए उन्हें सबके साथ समय बिताना पड़ा। अक्सर कैमरे के सामने आते समय ये लोग घबरा जाते थे। प्रतीक ने बताया कि, इस समस्या के हल के लिए उन्होंने कैमरे को बाहर रखा और ज़ूम इन करके शॉट लिए। लेकिन कुल मिलाकर उन्होंने इस पूरी प्रक्रिया का आनंद लिया। साथ ही प्राकृतिक रूप से दृश्यों को फिल्माने का पूरा प्रयास किया गया।
प्रधानमंत्री कार्यालय
प्रधानमंत्री ने राजस्थान के राज्य दिवस के अवसर पर वहां के लोगों को बधाई दी
प्रधानमंत्री ने राजस्थान के लोगों को राज्य दिवस की शुभकामनाएं दी हैं।
एक संदेश में श्री नरेन्द्र मोदी ने कहा, 'राजस्थान के लोग अपने साहस, शौर्य और पराक्रम के लिए प्रसिद्ध हैं। मेरी कामना है कि राज्य निरंतर प्रगति और विकास के पथ पर आगे बढ़े।'
संस्कृति मंत्रालय
रंगारंग कार्यक्रमों के साथ तीसरा राष्ट्रीय संस्कृति महोत्सव 2021 संपन्न
रंगारंग कार्यक्रमों के साथ तीसरा और अंतिम राष्ट्रीय संस्कृति महोत्सव संपन्न हो गया है। इसका आयोजन भारत सरकार के संस्कृति मंत्रालय ने मुर्शीदाबाद, पश्चिम बंगाल में 27-28 फरवरी को किया।
समापन समारोह में बड़ी संख्या में लोग शामिल हुए और महोत्सव का आनंद उठाया। सभी सात क्षेत्रीय संस्कृति केंद्रों की ओर से नृत्य प्रस्तुत कर आयोजन को यादगार बनाया गया।
रंगारंग कार्यक्रम स्थानीय कलाकारों की मनमोहक प्रस्तुतियों से प्रारंभ हुआ। स्थानीय कलाकारों ने बाउल गान गाए और लाठी खेला का प्रदर्शन किया। लोक नृत्यु घोड़ा नाच और रनपा नृत्य प्रस्तुत किए गए।
उसके बाद प्रसिद्ध कलाकारों की ओर से ओडिशी नृत्य पेश किए गए। श्रोताओं ने आदित्य सारस्वत की गजलों का आनंद लिया। जैसे ही सोमलता और डा एसेन्स बैंड आए युवा उत्तेजित हो गए और सभी ने भरपूर आनंद लिया।
संस्कृति मंत्रालय का अग्रणी त्योहार राष्ट्रीय संस्कृति महोत्सव सात क्षेत्रीय संस्कृति केंद्रों की भागीदारी केसाथ 2015 से आयोजित किया जा रहा है और यह लोगों तक भारत की जीवंत संस्कृति को ले जाने में महत्वपूर्ण भूमिका निभा रहा है। “एक भारत, श्रेष्ठ” के लक्ष्य के साथ इस महोत्सव में लोक तथा जनजातीय कला, नृत्य, संगीत, व्यंजन तथा एक दूसरे राज्य की संस्कृति दिखाई जाती है। यह कलाकारों और दस्तकारों को अपनी जीविका को समर्थन देने का मंच है। नवंबर 2015 के बाद राष्ट्रीय संस्कृति महोत्सव दिल्ली, वाराणसी, बैंगलुरू, तवांग, गुजरात, कर्नाटक, टिहरी तथा मध्य प्रदेश में आयोजित किए गए हैं।
रक्षा मंत्रालय
थल सेना प्रमुख जनरल एम.एम. नरवणे का दक्षिणी कमान का दौरा
थल सेनाध्यक्ष जनरल एमएम नरवणे पुणे और गोवा से सटे हुए दक्षिणी कमान के दो दिवसीय दौरे पर हैं। पहले दिन अपनी पुणे यात्रा के दौरान सेना प्रमुख ने पिंपरी में टाटा मोटर्स का दौरा किया, जहां उन्होंने यात्री और वाणिज्यिक वाहनों तथा इंजीनियरिंग अनुसंधान केंद्र  की असेंबली लाइन के संचालन का अवलोकन किया। यहां पर ज़ेनॉन, एडब्ल्यूडी  ट्रूप कैरियर, लाइट बुलेट प्रूफ वाहन और कॉम्बैट सपोर्ट व्हीकल सहित टाटा वाहनों की एक श्रृंखला, अर्थात् माइन प्रोटेक्टेड व्हीकल्स और व्हील्ड आर्मर्ड एम्फीबियस प्लेटफॉर्म एडब्ल्यूडी  को प्रदर्शित किया गया था।
आज ही, जनरल नरवणे ने पुणे के पास तालेगांव में लार्सन एंड टुब्रो के सामरिक प्रणाली परिसर  का भी दौरा किया, वहां पर उन्होंने भारतीय सशस्त्र बलों के आधुनिकीकरण की दिशा में उनकी उत्पादन सुविधाओं और विकासात्मक प्रयासों को देखा। सेना प्रमुख को रक्षा संबंधी विभिन्न कार्यक्रमों और भारतीय सेना के साथ एलएंडटी के जुड़ाव के बारे में जानकारी दी गई। सेनाध्यक्ष ने रक्षा निर्माण में आत्मानिर्भर भारत को बढ़ावा देने के लिए दोनों स्वदेशी निर्माताओं के प्रयासों की सराहना की।
दूसरे दिन यानी 07 अगस्त 2021 को जनरल एमएम नरवणे गोवा में आईएनएस हंस पर जाएंगे।
एमजी/एएम/एनके/डीवी
(Visitor Counter : 229
रक्षा मंत्रालय
भारत फ्रांस द्विपक्षीय नौसेना अभ्यास 'वरुण' का 21वां संस्करण - 2023
भारतीय और फ्रांस की नौसेना के द्विपक्षीय अभ्यास के 21वें संस्करण का दूसरा चरण, वरुण  अरब सागर में आयोजित किया गया। अभ्यास में दोनों पक्षों के गाइडेड मिसाइल फ्रिगेट, टैंकर, समुद्री गश्ती विमान और संयुक्त हेलीकॉप्टरों ने भाग लिया। तीन दिवसीय अभ्यास में संयुक्त संचालन, पुनर्गठन और विभिन्न सामरिक युद्धाभ्यास शामिल थे। दोनों नौसेनाओं की इकाइयों ने अपनी युद्ध क्षमताओं में सुधार करने, आपसी अंतरसंचालनीयता बढ़ाने और क्षेत्र में शांति, सुरक्षा और स्थिरता को बढ़ावा देने की अपनी क्षमता प्रदर्शित करने की मांग की। 'वरुण-2023' का पहला चरण 16 से 20 जनवरी तक भारत के पश्चिमी तट पर आयोजित किया गया था।
.
भारतीय और फ्रांसीसी नौसेनाओं के बीच द्विपक्षीय नौसैनिक अभ्यास 1993 में शुरू हुआ। 2001 में 'वरुण' नाम से आयोजित यह अभ्यास तब से मजबूत भारत-फ्रांस द्विपक्षीय संबंधों का प्रतीक बन गया है। यह अभ्यास समुद्र में अच्छी व्यवस्था के लिए आपसी सहयोग को बढ़ावा देने के लिए दोनों नौसेनाओं के बीच परिचालन स्तर के संचार की सुविधा प्रदान करता है, जो वैश्विक समुद्री कॉमन्स की सुरक्षा, सुरक्षा और स्वतंत्रता सुनिश्चित करने के लिए साझा प्रतिबद्धता पर जोर देता है।
संस्कृति मंत्रालय
संस्कृति मंत्रालय अपने स्वायत्त निकायों के माध्यम से देश में कला, साहित्य और शिल्प को बढ़ावा देने के लिए प्रयासरत है
साहित्य अकादमी ने 24 भाषाओं में 7000 से अधिक पुस्तकें प्रकाशित की हैं
संस्कृति मंत्रालय अपने स्वायत्त निकायों के माध्यम से देश में कला, साहित्य और शिल्प को बढ़ावा देने के लिए प्रयासरत है। संस्कृति मंत्रालय के अधीन साहित्य अकादमी ने 24 भाषाओं में 7000 से अधिक पुस्तकें प्रकाशित की हैं। प्रत्येक वर्ष अकादमी क्षेत्रीय, राष्ट्रीय और अंतर्राष्ट्रीय स्तरों पर अनेक संगोष्ठियां आयोजित करती है। अकादमी की सांस्कृतिक आदान-प्रदान नामक एक कार्यक्रम श्रृंखला है, अकादमी युवा लेखकों को यात्रा अनुदान प्रदान करती है और अंतर्राष्ट्रीय साहित्यिक महोत्वस-उन्मेष का आयोजन भी करती है।
संस्कृति मंत्रालय के अधीन ललित कला अकादमी कला शिविरों, कार्यशालाओं, प्रदर्शनियों, राष्ट्रीय चित्रकला कार्यशालाओं और मेगा प्रदर्शनी जैसे कला महोत्सवों का आयोजन करती है। संगीत नाटक अकादमी देश भर में महोत्सव आयोजित करती है, प्रदर्शन कलाओं में शोध, प्रलेखन और प्रकाशन के लिए अनुदान सहायता प्रदान करती है; विषय विशेषज्ञों की संगोष्ठियां और प्रकाशन के लिए सहायता अनुदान प्रदान करती है। विषय विशेषज्ञों की संगोष्ठों और सम्मेलनों का आयोजन और इनके लिए आर्थिक सहायता प्रदान करती है। सांस्कृतिक स्रोत एवं प्रशिक्षण केन्द्र  ने विभिन्न प्रशिक्षण कार्यक्रम तैयार किए है जिनमें भारत की मूर्त और अमूर्त सांस्कृतिक विरासत, साहित्यक विरासत, लोक/जनजातीय कला एवं संस्कृति और शिल्प कला पंरपराओं के संवर्धन तथा संरक्षण के संबंध में जागरुकता फैलाने के लिए केन्द्रित विभिन्न विषयपरक कार्यशालाएं शामिल है।
संस्कृति मंत्रालय के अधीन कलाक्षेत्र प्रतिष्ठान, चेन्नई द्वारा लकड़ी के ब्लॉक से छपाई, कलमकारी चित्रकला और प्राकृतिक रंगाई पर कार्यशालाएं आयोजित की जाती है। संस्कृति मंत्रालय के अधीन शिल्प शिक्षा और शोध केन्द्र , कलाक्षेत्र प्रतिष्ठान ने कलमकारी की कला में कम आय वाले वर्गों की महिलाओं को प्रशिक्षित किया है। मंत्रालय अपनी विभिन्न अकादमी के माध्यम से कलाकारों को पुरस्कार और छात्रवृत्तियां प्रदान करता है।
संस्कृति मंत्रालय अपने स्वायत्त निकायों के माध्यम से क्षेत्रीय, राष्ट्रीय और अंतर्राष्ट्रीय स्तरों पर महोत्सव, मेले और कार्यक्रम आयोजित करता है। इन कार्यक्रमों में हमारी पांरपरिक संस्कृति की समृद्धता और विविधता की ओर ध्यान आकर्षित करते हुए पांरपारिक कला रूपों, संगीत,नृत्य, शिल्प और अन्य सांस्कृतिक अभिव्यक्तियों को प्रदर्शित किया जाता है। संस्कृति मंत्रालय के अधीन विभिन्न अकादमी अभिलेखों का रख-रखाव करती है और नियमित रूप से हमारी सांस्कृतिक विरासत का प्रलेखन करने का कार्य करती है। मंत्रालय प्रशिक्षण और कार्यशालाओं, सांस्कृतिक आउटरीच कार्यक्रमों और सोशल मीडिया मंच का भी संचालन करता है ताकि देश के लोगों के बीच पारंपरिक संस्कृति को अपनाने हेतु जागरूकता उत्पन्न की जा सके।
यह उत्तर आज लोकसभा में केन्द्रीय संस्कृति, पर्यटन और उत्तर-पूर्वी क्षेत्र विकास मंत्री श्री जी किशन रेड्डी ने दिया।
सामाजिक न्याय एवं अधिकारिता मंत्रालय
ट्रांसजेंडर व्यक्तियों के  विधेयक 2019 संसद द्वारा पारित
ट्रांसजेंडर व्यक्तियों के  विधेयक 2019 संसद ने पारित कर दिया है। राज्य सभा ने इसे 26 नवम्बर 2019 को पारित कर दिया और लोक सभा इसे 5 अगस्त 2019 को पारित कर चुकी है।
प्रस्तावित विधेयक में निम्नलिखित प्रावधान किए गए हैं :-
i. किसी ट्रांसजेंडर व्यक्तिके साथ शैक्षणिक संस्थानों, रोजगार, स्वास्थ्य सेवाओं आदि में भेदभाव नहीं किया जाएगा।
ii. ट्रांसजेंडर व्यक्तियों की पहचान को मान्यता और उन्हें स्वयं के कथित लिंग की पहचान का अधिकार प्रदान करना
iii. माता-पिता और परिवार के नजदीकी सदस्यों के साथ रहने का प्रावधान
iv. ट्रांसजेंडर व्यक्तियों की शिक्षा, सामाजिक सुरक्षा और स्वास्थ्य के लिए कल्याणकारी योजनाओं और कार्यक्रम बनाने का प्रावधान।
v. ट्रांसजेंडर व्यक्तियों के अधिकारों की रक्षा के लिए उन्हें सलाह देने, उनकी देख-रेख और मूल्यांकन उपायों के लिए राष्ट्रीय परिषद का प्रावधान।
विधेयक में अंतर्निहित सिद्धांतों की पुष्टि के लिए यह विधेयक सभी हितधारकों को उत्तरदायी और जवाबदेह बनाएगा। यह ट्रांसजेंडर व्यक्तियों से संबंधित मुद्दों के लिए केंद्र सरकार और राज्य सरकारों /संघ शासित प्रदेशों के प्रशासन को और अधिक जवाबदेह बनाएगा।
विधेयक से बड़ी संख्या में ट्रांसजेंडर व्यक्तियों को लाभ मिलेगा, इससे हाशिए पर कर दिए गए इन लोगोंपर लगे लांछन, भेदभाव और इनके खिलाफ होने वाले दुर्व्यवहार को कम किया जा सकेगा और उन्हें समाज की मुख्यधारा में लाया जा सकेगा। यह अधिक समावेशिता की ओर ले जाएगा और समाज के ट्रांसजेंडर व्यक्तियों को उत्पादक सदस्य बनाएगा। इससे ये अधिक मिल-जुलकर रह सकेंगे तथा ट्रांसजेंडर समाज के उपयोगी सदस्य बन सकेंगे।
प्रधानमंत्री कार्यालय
प्रधानमंत्री ने वॉट्सएप चैनल पर अपनी उपस्थिति दर्ज कराई
प्रधानमंत्री श्री नरेन्द्र मोदी आज वॉट्सएप चैनल से जुड़ गए हैं और उन्होंने इससे जुड़ने के लिए चैनल का लिंक भी साझा किया है।
एक एक्स पोस्ट में प्रधानमंत्री ने जानकारी दी:
“मैंने आज अपना वॉट्सएप चैनल शुरू किया है। इस माध्यम से जुड़े रहने के लिए उत्सुक हूं! जुड़ने के लिए इस लिंक पर क्लिक करें - https://www.whatsapp.com/channel/0029Va8IaebCMY0C8oOkQT1F”
कृषि एवं किसान कल्याण मंत्रालय
केंद्रीय कृषि मंत्री श्री नरेंद्र सिंह तोमर ने "मसाला सांख्यिकी एक नजर में 2021"पुस्तक का विमोचन किया
देश में मसालों का उत्पादन 2014-15 में 67 लाख टन से बढ़कर 2020-21 में 107 लाख टन हो गया
केंद्रीय कृषि एवं किसान कल्याण मंत्री श्री नरेंद्र सिंह तोमर ने 21 दिसंबर, 2021 को 'मसाला सांख्यिकी एक नजर में 2021' पुस्तक का विमोचन किया। इस पुस्तक में सभी मसालों के आंकड़ों का संग्रह किया गया है। इन आंकड़ों में क्षेत्र, उत्पादन, उत्पादकता, निर्यात, आयात, कीमत और देश में उत्पादित विभिन्न मसालों के उत्पादन के मूल्य शामिल हैं।
इस पुस्तक का प्रकाशन कृषि एवं किसान कल्याण मंत्रालय के तहत सुपारी और मसाला विकास निदेशालय  ने किया है। यह राष्ट्रीय स्तर पर मसालों के क्षेत्र और उत्पादन अनुमानों के संग्रह व संकलन के लिए नोडल एजेंसी है। यह पुस्तक देश में पिछले सात वर्षों के दौरान यानी 2014-15 से 2020-21 तक मसाला क्षेत्र की प्रगति को रेखांकित करती है।
देश में मसालों का उत्पादन 7.9 फीसदी वार्षिक वृद्धि दर के साथ 2014-15 में 67.64 लाख टन से बढ़कर 2020-21 में 106.79 लाख टन हो गया। वहीं, इस दौरान मसाला क्षेत्र 32.24 लाख हेक्टेयर से बढ़कर 45.28 लाख हेक्टेयर हो गया। प्रमुख मसालों में जीरा , लहसुन , अदरक , सौंफ , धनिया , मेथी , लाल मिर्च  और हल्दी  के उत्पादन में विशिष्ट वृद्धि दर दिखती है।
उत्पादन में भारी उछाल ने निर्यात के लिए गुणवत्तापूर्ण मसालों की उपलब्धता सुनिश्चित की है। यह मसालों के निर्यात में बढ़ोतरी के आंकड़ों में दिखता है। उपरोक्त अवधि के दौरान मसालों का निर्यात 14,900 करोड़ रुपये मूल्य के 8.94 लाख टन से बढ़कर 29,535 करोड़ रुपये  के 16 लाख टन हो गया। इस दौरान मात्रा के लिहाज से 9.8 फीसदी वार्षिक वृद्धि दर और कीमत के लिहाज से मूल्य के लिहाज से 10.5 फीसदी वृद्धि दर दर्ज की गई।
देश के सभी बागवानी फसलों से प्राप्त कुल निर्यात आय में मसालों का योगदान 41 फीसदी है। वहीं, यह कृषि कमोडिटिज में केवल समुद्री उत्पादों, गैर-बासमती चावल और बासमती चावल से पीछे चौथे स्थान पर है।
देश में इन मसालों के उत्पादन में शानदार बढ़ोतरी कृषि एवं किसान कल्याण मंत्रालय की विभिन्न विकास कार्यक्रमों के कारण हुई है। इनमें एकीकृत बागवानी विकास मिशन , राष्ट्रीय कृषि विकास योजना , परंपरागत कृषि विकास योजना  और प्रधानमंत्री कृषि सिंचाई योजना  आदि हैं।
सुपारी और मसाला विकास निदेशालय ने अपने रोपण सामग्री उत्पादन कार्यक्रम व प्रौद्योगिकी प्रसार कार्यक्रम के जरिए उच्च उपज देने वाली किस्मों के प्रसार में महत्वपूर्ण भूमिका निभाई है। इसने देश में गुणवत्तापूर्ण मसालों के उत्पादन में भारी बढ़ोतरी करने में अपना महत्वपूर्ण योगदान दिया है।
कोरोना महामारी की अवधि के दौरान विशेष रूप से मसालों को स्वास्थ्य पूरक के रूप में मान्यता देने की वजह से मसालों की मांग में काफी बढ़ोतरी हुई है। यह हल्दी, अदरक, जीरा और मिर्च आदि मसालों के निर्यात में बढ़ोतरी के आंकड़ों में साफ दिखता है।
नवीन एवं नवीकरणीय ऊर्जा मंत्रालय
श्री आरके सिंह ने नवीन एवं नवीकरणीय ऊर्जा मंत्रालय की नई वेबसाइट को लॉन्च किया
नई वेबसाइट जानकारीपूर्ण और दृष्टि बाधित लोगों के उपयोग के लिए भी सुविधाजनक है
बिजली और नवीन एवं नवीकरणीय ऊर्जा राज्य मंत्री  और कौशल विकास एवं उद्यमिता राज्य मंत्री श्री आरके सिंह ने कल यहां नवीन एवं नवीकरणीय ऊर्जा मंत्रालय की नई वेबसाइट लॉन्च किया। इस अवसर पर बोलते हुए मंत्री ने निर्देश दिया कि वरिष्ठ स्तर पर अधिकारियों द्वारा व्यक्तिगत तौर पर इस वेबसाइट का क्षेत्रीय अपडेशन सुनिश्चित किया जाना चाहिए ताकि यह समय के साथ गति बरकरार रख सके।
नई वेबसाइट को नवीनतम तकनीकों के साथ मंत्रालय की त्वरित और सटीक जानकारी के प्रसार की वर्तमान जरूरतों को देखते हुए विकसित किया गया है ताकि दृष्टि बाधित व्यक्तियों के लिए भी इसे अधिक जानकारीपूर्ण, संवादमूलक और उपयोग के अनुकूल बनाया जा सके। इस वेबसाइट को मोबाइल फोन सहित विभिन्न उपकरणों के जरिए आसानी से एक्सेस करने के लायक डिजाइन किया गया है। नवोन्मेषी बोली, सोलर रूफटॉप और पीएम-केयूएसयूएम योजना सहित मंत्रालय की गतिविधियों में बड़े पैमाने पर लोगों के हित निहित होते हैं जिसके लिए एक नई वेबसाइट की बेहद आवश्यकता थी।
इस वेबसाइट की प्रमुख विशेषताओं में ऑप्टीमाइज्ड यूजर इंटरफेस, थ्री क्लिक इंटरफेस, रूबिक्स क्यूब स्ट्रक्चर और बेहतर सर्च विकल्प शामिल हैं। इस वेबसाइट को न्यूनतम स्रोतों और कम समय में प्रबंधित करने के लिए एक संरचित बैक एंड कंटेंट मैनेजमेंट सिस्टम  को विकसित किया गया है। इस वेबसाइट में ‘अक्षय ऊर्जा पोर्टल’ और ‘इंडिया रिन्यूएबल आइडिया एक्सचेंज’  जैसे कई अतिरिक्त पोर्टल भी जोड़े गए हैं। मंत्रालय की सभी गतिविधियों की जानकारी प्रदान करने के लिए आसान लिंक उपलब्ध कराए गए हैं, ताकि सूचनाएं आसानी से उपलब्ध हो सकें। सामग्रियों को व्यापक तौर पर लोगों के बीच पहुंचाने के लिए इस वेबसाइट में दो भाषाओं के लिए इंटरफेस दिए गए हैं। साथ ही मंत्रालय के सोशल मीडिया हैंडल जैसे फेसबुक, यूट्यूब और ट्विटर को इस वेबसाइट के होमपेज पर जोड़े गए हैं। यह वेबसाइट एनआईसी सर्वर पर उपलब्ध है।
नई वेबसाइट मंत्रालय की गतिविधियों में आम लोगों के लगातार बढ़ रहे हितों को पूरा करने में समर्थ होगी।
राष्ट्रपति सचिवालय
राष्ट्रपति हरियाणा सरकार की ओर से आयोजित नागरिक अभिनंदन में शामिल हुईं
भारत की राष्ट्रपति श्रीमती द्रौपदी मुर्मु आज शाम  चंडीगढ़ में हरियाणा राजभवन में हरियाणा सरकार द्वारा उनके सम्मान में आयोजित नागरिक अभिनंदन में शामिल हुईं।
सभा को संबोधित करते हुए राष्ट्रपति ने राजनीति, अंतरिक्ष विज्ञान, खेल, देश की खाद्य सुरक्षा, औद्योगिक उत्पादन, सेवा क्षेत्र, रक्षा आदि जैसे विभिन्न क्षेत्रों में हरियाणा के योगदान को स्वीकार किया। उन्होंने कहा कि 1.4 प्रतिशत से कम क्षेत्र और भारत की 2 प्रतिशत से कम आबादी वाले हरियाणा का देश के समग्र विकास में अहम योगदान रहा है। इस राज्य के किसानों ने भारत की खाद्य सुरक्षा में अमूल्य योगदान दिया है। उन्होंने कहा कि कृषि क्षेत्र में सफल आधुनिक तौर-तरीके को अपनाने के लिए इजरायल, ब्राजील और नीदरलैंड जैसे देशों के सहयोग से हरियाणा में 'उत्कृष्टता केंद्र' स्थापित किए गए हैं।
राष्ट्रपति ने कहा कि हरियाणा कृषि के साथ-साथ औद्योगिक उत्पादन और सेवा क्षेत्र में भी अग्रणी राज्य है। यह एक प्रमुख ऑटोमोबाइल उत्पादक राज्य है। उन्होंने कहा कि गुरुग्राम में 250 से अधिक फॉर्च्यून-500 कंपनियों के कार्यालय हैं और इस शहर को 'ग्लोबल सिटी' कहा जाता है। उन्होंने यह भी कहा कि हरियाणा प्रति व्यक्ति आय के मामले में शीर्ष पांच राज्यों और केंद्र शासित प्रदेशों में भी शामिल है।
राष्ट्रपति ने कहा कि राज्य के सर्वांगीण विकास के लिए हरियाणा सरकार के प्रयासों से हरियाणा के लोग जोश के साथ विकास के पथ पर आगे बढ़ रहे हैं। उन्होंने विश्वास व्यक्त किया कि वर्ष 2047 में अमृत-काल के पूर्ण होने पर भारत स्वयं को एक विकसित देश के रूप में स्थापित कर लेगा और उस सफलता में हरियाणा के लोगों का योगदान महत्वपूर्ण होगा।
प्राचीन काल की चर्चा करते हुए राष्ट्रपति ने कहा कि हरियाणा भारत की सबसे पुरानी सभ्यता का केंद्र रहा है। इस राज्य को वैदिक काल की सबसे महत्वपूर्ण नदी - सरस्वती नदी का आशीर्वाद प्राप्त था। उन्हें यह जानकर खुशी हुई कि हरियाणा सरकार ने इसके संरक्षण और इस विरासत के बारे में जागरूकता पैदा करने के लिए हरियाणा सरस्वती विरासत विकास बोर्ड का गठन किया है।
राष्ट्रपति ने कहा कि वर्ष 2014 के 871 से वर्तमान में 913 तक लिंगानुपात में सुधार, सरकार और राज्य के लोगों के लिए बहुत प्रशंसा की बात है। उन्होंने कामना की कि लिंगानुपात में सुधार की यह यात्रा जारी रहे और हरियाणा के भाई-बहन पूरे देश के लिए महिला सशक्तिकरण की मिसाल पेश करते रहें।
राष्ट्रपति का पूरा भाषण पढ़ने के लिए यहां क्लिक करें
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अभी तक 75.22 करोड़ टीके लगाये जा चुके हैं
पिछले 24 घंटों के दौरान भारत में 25,404 नए मामले सामने आए
सक्रिय मामले कुल मामलों के 1.09 प्रतिशत हैं
भारत में वर्तमान में 3,62,207 सक्रिय मामले हैं
वर्तमान में रिकवरी दर 97.58 प्रतिशत है
पिछले 24 घंटों के दौरान 37,127 रोगी स्वस्थ हुए, देश भर में अभी तक कुल 3,24,84,159 मरीज स्वस्थ हुए
साप्ताहिक पॉजिटिविटी दर वर्तमान में 2.07 प्रतिशत है; पिछले 81 दिनों से 3 प्रतिशत से कम है
दैनिक पॉजिटिविटी दर 1.78 प्रतिशत है,पिछले 15 दिनों से 3 प्रतिशत से कम
अभी तक कुल 54.44 करोड़ जांचें की जा चुकी हैं
स्वास्थ्य एवं परिवार कल्याण मंत्रालय
कोविड-19 टीकाकरण अपडेट- 372वां दिन
भारत का समग्र टीकाकरण कवरेज 161.81 करोड़ के पार
आज शाम 7 बजे तक 61 लाख से ज्यादा टीके की खुराक दी गई
भारत का कोविड-19 टीकाकरण कवरेज आज 161.81 करोड़  के आंकड़े को पार कर गया। आज शाम 7 बजे तक 61 लाख  से ज्यादा टीके की खुराक दी गई। कोविड टीकाकरण के लिए लाभार्थियों की निर्धारित श्रेणियों के लोगों को अब तक 79 लाख  से अधिक एहतियाती खुराक दी जा चुकी है। देर रात में दिनभर की अंतिम रिपोर्ट आने पर दैनिक टीकाकरण संख्या में वृद्धि होने की संभावना है।
जनसंख्या प्राथमिकता समूहों के आधार पर टीके की खुराक का समग्र कवरेज इस प्रकार है:
|
|
टीके की खुराक का समग्र कवरेज
|
|
एचसीडब्लू
|
|
पहली खुराक
|
|
10391928
|
|
दूसरी खुराक
|
|
9816436
|
|
प्रीकॉशन डोज
|
|
2697047
|
|
एफएलडब्लू
|
|
पहली खुराक
|
|
18390858
|
|
दूसरी खुराक
|
|
17131830
|
|
प्रीकॉशन डोज
|
|
2615336
|
|
15-18 साल उम्र समूह
|
|
पहली खुराक
|
|
41436237
|
|
18-44 साल उम्र समूह
|
|
पहली खुराक
|
|
533682347
|
|
दूसरी खुराक
|
|
386619600
|
|
45-59 साल उम्र समूह
|
|
पहली खुराक
|
|
198993965
|
|
दूसरी खुराक
|
|
166043105
|
|
60 साल से अधिक
|
|
पहली खुराक
|
|
124020921
|
|
दूसरी खुराक
|
|
103660248
|
|
प्रीकॉशन डोज
|
|
2666055
|
|
कुल दी गई पहली खुराक
|
|
926916256
|
|
कुल दी गई दूसरी खुराक
|
|
683271219
|
|
प्रीकॉशन डोज
|
|
7978438
|
|
कुल
|
|
1618165913
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक:22 जनवरी, 2022 
|
|
एचसीडब्लू
|
|
पहली खुराक
|
|
308
|
|
दूसरी खुराक
|
|
5529
|
|
प्रीकॉशन डोज
|
|
114173
|
|
एफएलडब्लू
|
|
पहली खुराक
|
|
376
|
|
दूसरी खुराक
|
|
11745
|
|
प्रीकॉशन डोज
|
|
142797
|
|
15-18 साल उम्र समूह
|
|
पहली खुराक
|
|
760779
|
|
18-44 साल उम्र समूह
|
|
पहली खुराक
|
|
989118
|
|
दूसरी खुराक
|
|
2444484
|
|
45-59 साल उम्र समूह
|
|
पहली खुराक
|
|
174302
|
|
दूसरी खुराक
|
|
725735
|
|
60 साल से अधिक
|
|
पहली खुराक
|
|
115816
|
|
दूसरी खुराक
|
|
419916
|
|
प्रीकॉशन डोज
|
|
257093
|
|
कुल दी गई पहली खुराक
|
|
2040699
|
|
कुल दी गई दूसरी खुराक
|
|
3607409
|
|
प्रीकॉशन डोज
|
|
514063
|
|
कुल
|
|
6162171
देश के सबसे जोखिम वाले जनसंख्या समूहों को कोविड-19 से बचाने के एक उपाय के रूप में चल रहे टीकाकरण अभियान की नियमित रूप से समीक्षा और उच्चतम स्तर पर निगरानी की जाती है।
स्वास्थ्य एवं परिवार कल्याण मंत्रालय
भारत में कोविड-19 बीमारी से अब तक एक दिन में सबसे अधिक 51,255 मरीज ठीक हुए
कोविड-19 बीमारी से अब तक लगभग 11.5 लाख मरीज ठीक हो चुके है
बीमारी से ठीक होने की दर बढ़कर 65.44%हो गई
मृत्यु दर में निरंतर गिरावट जारी,2.13%पर आई
भारत में पिछले 24 घंटों में कोविड-19 के 51,000 से अधिक मरीज ठीक हुए हैं। 51,225 मरीजों के ठीक होने और उन्हें अस्पातल से छुट्टी मिलने के साथ ही कोविड-19 से ठीक होने वाले लोगों की कुल संख्या बढ़कर 11,45,629 हो गई है। पिछले 24 घंटों में एक दिन के दौरान अब तक सबसे अधिक मरीजों के ठीक होने के साथ ही इस बीमारी से ठीक होने की दर अब तक की सबसे अधिक 65.44%हो गई है। इसका मतलब है कि अब कोविड-19 के अधिक से अधिक मरीज ठीक हो रहे हैं और उन्हें अस्पतालों से छुट्टी दी जा रही है।
केंद्र और राज्य/केन्द्र शासित प्रदेश सरकारों द्वारा कोविड-19प्रबंधन रणनीति के समन्वित कार्यान्वयन और मरीजों के उपचार में लगे सभी स्वास्थ्य और अन्य कर्मियों तथा सभी संबंधित क्षेत्रों के कोविड-19योद्धाओं के निस्वार्थ त्याग से इस बीमारी से ठीक होने वालों की संख्या लगातार बढ़ रही है।
इस बीमारी से ठीक होने वाले लोगों की संख्या और इसके सक्रिय मामलों के बीच के अंतर में लगातार बढ़ोत्तरी देखी जा रही है। पहली बार 10 जून 2020 को इस बीमारी से ठीक होने वालों की संख्या इसके सक्रिय मामलों की संख्या से 1,573 अधिक हुई थी जो आज की तारीख में बढ़कर 5,77,899 हो गई है। भारत में अभी सक्रिय मामलों का ही वास्तविक भार है और वर्तमान में सक्रिय मामले कुल मामलों का 32.43% हिस्सा है। सभी सक्रिय मामले अस्पतालों में और घरेलू आइसोलेशन में चिकित्सकीय देखरेख में हैं।
प्रभावी नियंत्रण कार्यनीति, बड़े स्तर पर तेजी से परीक्षण और समग्र मानक देखभाल रूपरेखा के आधार पर मानकीकृत नैदानिक प्रबंधन प्रोटोकॉल के सफल और समन्वित कार्यान्वयन के परिणामस्वरूप बीमारी से ठीक होने की रिकवरी दर में लगातार वृद्धि हुई है और मृत्यु दर  को भी निरंतर कम किया जा रहा है। वैश्विक औसत की तुलना में भारत में मृत्यु दर  सबसे कम 2.13% है।
कोविड-19 से संबंधित तकनीकी मुद्दों, दिशा-निर्देशों एवं परामर्शों पर सभी प्रामाणिक और अद्यतन जानकारी के लिए कृपया नियमित रूप से https://www.mohfw.gov.in/और @MoHFW_INDIA देखें।
कोविड-19 से संबंधित तकनीकी सवाल technicalquery.covid19[at]gov[dot]in और अन्य सवाल ncov2019[at]gov[dot]in एवं @CovidIndiaSeva पर भेजे जा सकते हैं।
कोविड-19को लेकर यदि कोई सवाल हो तो स्वास्थ्य और परिवार कल्याण मंत्रालय के हेल्पलाइन नंबर: + 91-11-23978046या 1075  पर कॉल करें। राज्यों / केंद्रशासित प्रदेशों के हेल्पलाइन नंबरों की सूची भी https://www.mohfw.gov.in/pdf/coronvavirushelplinenumber.pdf पर उपलब्ध है।